गरेस्वर,डिसेम्बर  20  : नेसनेल पार्पमिं आर्त एशचिएशन अव इन्डीया ( NPAAI ) आरो गरेस्वर दालाइ ताक्सासिला असम आफादनि बान्जायनायाव सान  5  नि हाबाफारि लानानै  4  जानुवारिनिफ्राय बाक्सा जिल्लानि सिङाव थानाय गरेस्वर फरायसालिमायाव All India Multilingual Drama आरो बान्था रान्नाय ( Samannay  2019  ) हाबाफारिखौ खुंफुंगोन ।हादोरनि मोन  25  गुबुन गुबुन हादोरसाफोर बाहागो लानायजों लोगोसे बांग्लादेस हादोरनिफ्रायबो बाहागो लाफैगोन होन्ना खौरां मोन्नाय जायो ।बे हाबाफारिखौ मावफुंनो थाखाय गोख्रों रायदाव आफाद ( Reception Committee ) खौबो बावैसो दाखाबाय आरो बे आफादनि गाहाय आफादगिरि हिसाबै मनट्री भाबेस कलिथा,मावफुं आफादगिरि हिसाबै माजिबुर रहमान आरो गाहाय नेहाथारि हिसाबै मुकुत कार्जि बिथांमोनहा बिबान लादों होन्ना मिथिनो मोन्नाय जायो ।बे खामानिखौ जाफुंसार जाहोनो थाखाय मोन  12  गुबुन गुबुन दालाइ आफादफोरबो ( Sub - Committee ) दानाय जादों ।